Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Елена Јанчева со службена легитимација број 28-0020 и Снежана Михајловска со службена легитимација број 28-0008 изврши редовен инспекциски надзор над субјектот на инспекциски надзор Црвен Крст на Република Северна Македонија-општинска организација Гевгелија, со седиште на ул. Ѓорѓи Велков број 12, Гевгелија застапуван од Секретарот Лазар Мешков и со Записник ИП1 број 16-16 од 05.12.2024 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/2021, 99/2022, 236/2022 и 65/2023) го донесе следното:

**Р Е Ш Е Н И Е**

Се наредува на Лазар Мешков, Секретар на Црвен Крст на Република Северна Македонија-општинска организација Гевгелија (во натамошниот текст: Установата), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

**1.** Давателот на услугата, да го определува временскиот распоред на користење на услугата во текот на месецот, кој го одредува корисникот во соработка со личниот асистент, координаторот и стручниот работник од Центарот, и да го зема предвид личниот асистент кој се раководи од инструкциите на корисникот и одлучува за видот и степенот на поддршката, местото и времето на давање на услугата во согласност со неговите потреби и согласно индивидуалниот план за користење на услугата за лична асистенција, согласно член 76 и 106 од Законот и член 15 од Правилникот за начинот и обемот на социјалните услуги, нормативите и стандардите за давање на социјалните услуги лична асистенција (,,Службен весник на Република Северна Македонија,, број 264/2019 ).

**Рокот за извршување на изречената инспекциска мерка е од денот на приемот на решението и постојано**

**2.** Давателот на услугата, односно координаторот да му обезбедува поддршка на корисникот во изборот на личен асистент од евиденцијата на достапни лични асистенти што се води од страна на овластениот давател на услугата во соработка со стручниот работник во Центарот, односно потребно е корисникот да даде изјава за согласност за личниот асистент, согласно член 76 и 106 од Законот и член 14 од Правилникот за начинот и обемот на социјалните услуги, нормативите и стандардите за давање на социјалните услуги лична асистенција („Службен весник на Република Северна Македонија,, број 264/2019).

**Рокот за извршување на изречената инспекциска мерка е од денот на приемот на решението и постојано**

**3**. Давателот на услугата, односно координаторот во обезбедување на услугата лична асистенција, најмалку еднаш месечно, да одржува заеднички средби со корисникот, стручниот работник во Центарот и други релеванти лица, заради следење на реализацијата на индивидуалниот план и активностите предвидени во Листата на активности за остварување на услугата лична асистенција, согласно член 76 и 106 од Законот и член 17 од Правилникот за начинот и обемот на социјалните услуги, нормативите и стандардите за давање на социјалните услуги лична асистенција („Службен весник на Република Северна Македонија,, број 264/2019).

**Рокот за извршување на изречената инспекциска мерка е од денот на приемот на решението и постојано**

**4.** Давателот на услугата, што ја води евиденцијата за корисниците на услугата лична асистенција, да содржи податоци за корисниците во однос на образование и етничка припадност, согласно член 76 и 106 од Законот и член 19 став 2 алинеја 1 од Правилникот за начинот и обемот на социјалните услуги, нормативите и стандардите за давање на социјалните услуги лична асистенција („Службен весник на Република Северна Македонија,, број 264/2019).

**Рокот за извршување на изречената инспекциска мерка изнесува 30 дена од денот на приемот на решението и постојано**

**5.** Давателот на услугата , односно координаторот да организира координативни состаноци со сите лични асистенти еднаш неделно и да води записник од чија форма и содржина ќе се утврди водената дискусија помеѓу координаторот и присутните лични асистенти за сите околности кои влијаат врз давањето на услугата согласно член 76 и 106 од Законот и член 25 став 1 алинеја 9 од Правилникот за начинот и обемот на социјалните услуги, нормативите и стандардите за давање на социјалните услуги лична асистенција („Службен весник на Република Северна Македонија,, број 264/2019).

**Рокот за извршување на изречената инспекциска мерка е од денот на приемот на решението и постојано**

**6.** Раководното или друго овластено лице во установата за социјалната заштита е должен веднаш по истекот на рокот за извршување на инспекциските мерки, а најдоцна **во рок од три дена** писмено да ги извести инспекторите дали се извршени инспекциските мерки, согласно член 334 став 4 од Законот.

Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 1 од Законот за социјалната заштита, преку инспекторите за социјална заштита Елена Јанчева со службена легитимација 28-0020 и Снежана Михајловска со службена легитимација број 28-0008 изврши редовен инспекциски надзор над субјектот на инспекциски надзор Црвен Крст на Република Северна Македонија-општинска организација Гевгелија, со седиште на ул. Ѓорѓи Велков број 12, Гевгелија застапуван од Секретарот Лазар Мешков и состави Записник ИП1 број 16-16 од 05.12.2024 година, во кој се констатирани недостатоци и неправилности во постапувањето на Давателот на социјалните услуги во постапката за користење на услуга лична асистенција.

Врз основа на изнесеното се одлучи како во диспозитивот на ова решение

Жалбата не го задржува извршувањето на решението согласно член 340 став 2 од Законот.

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-16 од 12.12.2024 година.

Инспектори за социјална заштита:

Елена Јанчева

Снежана Михајловска